| Joni Halme Uutiset |
Anu Seilonen
| Posti
Joni Halme
| Assembly 2004
| Uutiset
| Päivitykset
Yhdistys esitteli Pegasos II:n ja AmigaOnen
Suomen Amiga-käyttäjät ry:n vuoden 2004 vuosikokous järjestettiin lauantaina 25. syyskuuta Tampereella Pirkanmaan Taitokeskuksen opetusravintola Eetvartin kokoustila Kellarikabinetissa. Vuosikokouksessa hyväksyttiin kausien 1999-2004 tilinpäätökset ja myönnettiin aiemmille hallituksille vastuuvapaus. Kirjanpito on nyt ajan tasalla ensimmäistä kertaa yhdistyksen 10-vuotisen historian aikana. Kokouksen jälkeen kokeiltavana oli ensimmäistä kertaa Suomessa AmigaOne-tietokone AmigaOS 4.0 -käyttöjärjestelmällä varustettuna. Aiemminkin tapahtumissa esiteltyä Pegasos-tietokonetta edusti uusi Pegasos II, jossa pyöri MorphOS-käyttöjärjestelmän uusin betaversio, 1.5. Suomalainen Amiga-jälleenmyyjä Gentle Eye Ky myi tapahtumassa Amiga-tuotteita. Tapahtumassa kävi yhteensä n. 50 henkilöä. Vuosikokouksen valokuvaraportti julkaistaan myöhemmin yhdistyksen kotisivuilla. Artikkeli kokouksesta ja kokouksen pöytäkirja julkaistaan seuraavassa Sakussa. > Vuosikokous 2004
AmigaOS 4 Pre-release-päivitys julkaistu
Hyperion julkaisi 10. lokakuuta ensimmäisen päivityksen AmigaOS 4 pre-releaseen. Odotettu päivitys sisältää mm.: Altivec-tuki Nopeampi 68k-emulaatio ja paranneltu FPU-emulaatio PowerPC-natiivit versiot Picasso96:sta ja MUI:sta USB-pino Sarja- ja rinnakkaisporttiajurit SiI0680-IDE-ajurit Parannetut ajurit verkkokortille Uusia ajureita äänikorteille Muita uusia ominaisuuksia sekä bugikorjauksia Päivitys sisälsi myös AmigaOne-koneille uuden U-Boot-firmwaren, jonka Hyperion oli jo aiemmin julkaissut kotisivuillaan. U-Boot 1.1.1 sisältää tuen mm. useille näytönohjaimille, SiI0680-IDE-ohjaimelle, IBM 750GX -prosessoreille, LBA48-tuen sekä bugikorjauksia ja parannuksia. Pian tämän jälkeen Hyperion julkaisi myös päivitetyn Software Development Kitin. Käyttöjärjestelmän rekisteröineet käyttäjät voivat imuroida molemmat päivitykset Hyperionin kotisivuilta.
Uudet Micro-A1-mallit julkaistu
Eyetech julkaisi 28. elokuuta tietoja uudesta Micro-A1 emolevystä, josta löytyy kaksi mallia; C (commercial) ja I (industrial). Ensinmainittu on nimensä mukaan tähdätty kuluttajille ja se vastaa suurelta osin AmigaOne-XE-mallia. I-malli taas sisältää hieman enemmän ominaisuuksia ja uusia piirejä kuten PCI-104-yhteensopivan laajennusportin, SiI0680-IDE-ohjaimen ja RTL8110 Gigabit -verkkokortin. Mainittava ero I-mallissa on myös se että prosessori on suoraan kiinni emolevyssä toisin kuin C-mallissa, jossa prosessori on omalla kortillaan kuten XE-mallissa. Tarkemmat tiedot molemmista emolevyistä löytyvät Eyetechin kotisivuilta. Eyetech ilmoitti samalla valmistavansa uuden erän AmigaOne-XE-emolevyjä, joiden saatavuus on ollut viime aikoina huono. Ensimmäiset C-mallit on jo toimitettu loppukäyttäjille AmigaOS 4 pre-release CD:n kanssa. Toivottavasti näemme raportteja käyttäjiltä seuraavassa Sakun numerossa! > Uutinen Eyetechin sivuilla > Ensimmäiset kuvat Micro-A1-I mallista
Freescalelta Open Desktop -työasemia
Freescale Semiconductor tarjoaa sivuillaan Open Desktop -työasemaa (ODW), joka pohjautuu Genesin Pegasos II -emolevyyn. Työasema sisältää: Pegasos II -emolevyn 1 GHz:n G4-prosessorilla Matalaprofiilisen kotelon 256 Mt DDR-muistia 40 Gt:n (7200 rpm) kovalevyn DVD/CDRW-combon Matalaprofiilisen Radeon 9200SE -näytönohjaimen Logitechin langattoman hiiren ja näppäimistön Paketissa tulee valmiiksi asennettuna Debian, Yellow Dog Linux sekä MorphOS. > Freescalen tuotesivu > PegasosPPC.com-tuotesivu > PPC Zone, Linux PPC -tukisivusto > PPCNUX, arvostelu ODW-työasemasta (saksaksi) Lue toisaalta tästä Sakusta myös artikkeli Smart Networks Developer Forum Europe -tapahtumasta, jossa ohjelmistokehittäjien käytössä oli kokonainen farmi OD-työasemia!
Gentoo 2004.3 julkaistu
Gentoo Foundation on julkaissut version 2004.3 Gentoo Linux -distribuutiosta. Amiga-käyttäjille oleellista tässä versiossa on parannettu tuki Pegasos-emolevyille ja uusin LiveCD toimii nyt suoraan Pegasos-koneiden kanssa ilman erillisiä argumentteja kernelille. > Gentoo 2004.3:n julkaisutiedot > PowerPC-arkkitehtuurin huomautukset
Uusi Pegasos II -jälleenmyyjä Suomessa
Vaasalainen WasaWare Oy on aloittanut Pegasos II -koneiden jälleenmyynnin Suomessa. Yritys myy Pegasos II -emolevyjä ja rakentaa myös koneen emon ympärille asiakkaan toivomalla varustuksella. Emolevyn hinta 1 GHz:n G4-prosessorilla sekä MorphOS- ja Debian Linux -käyttöjärjestelmillä varustettuna on 635 euroa. Wasaware Oy on perustettu vuonna 1989 ja on toiminut aikoinaan mm. NeXT-koneiden (ainoana) jälleenmyyjänä Suomessa sekä tuonut Linux-käyttöjärjestelmää Yhdysvalloista jo 1990-luvun alussa. Yrityksellä on oma huolto ja tällä hetkellä kolme kokopäiväistä työntekijää. > WasaWare Oy > Suomen Amiga-jälleenmyyjät Sivun alkuun |